Keyeyê Temelî ra Pîroz Temele, datîzayê ey Suleyman Temel û Fatma Jîrkî, hetê bînî ra Merkezê Kulturê Kurdan ê Theofîlosî ra Kamîl Akalinî seba vîrardişê şehîdan qisey kerd.
Fatma Jîrkî bi nameyê keyeyê Temelî qisey kerd û vat, “Dewa ma Setkar merkezê yewbîyayîşê çar nuqtayanê Kurdistanî yo. Heta nika nêverdayo ke dişmen na herême de ser bikewo. Şerê Başûr ê serra 1976 de û Komkiştişê Helbeçeyî yê serra 1988 de bi hezaran domananê Botanî vera Saddamî şer kerd û şarê Başûrî rê wayîr vejîyayî. Partîyê girdî yê Başûrî sere de YNK û PDK ganî destûr nêdê îşxalkarîya dewleta Tirkî. Seba yewîya Kurdan ganî bikewê mîyanê tegêrayîş û têkoşînî.”
Kombîyayîşê vîrardişî de sînevîzyonêk derheqê kekê Temelî şehîd Yûsûf Temel û şehîdanê Efrînî ra şehîd Mervan Merdîn û Sema Yuce de ame nawnayene.
Vîrardiş bi slogana “Şehîdî nêmirenê” qedîya.
